Mabao mawili aliyoyafunga Maxi Nzengeli leo Ijumaa kwenye Uwanja wa Mkapa dhidi ya Singida Big Stars wa 2-0, yameifanya timu hiyo kuendelea kujikita kileleni mwa msimamo kwa kufikisha pointi 18 katika michezo saba iliyocheza.

Yanga imekaa kileleni huku watani zao Simba kesho Jumamosi watakuwa na kibarua dhidi ya Ihefu FC kutoka Mbarali mechi ambayo pia itachezwa Uwanja wa Mkapa. Simba yenyewe ina pointi 15 ikiwa imecheza mechi tano.

Huu ni ushindi wa tatu mfululizo tangu wafungwe na Ihefu, waliifunga Geita mabao 3-0, ushindi wa mabao 3-2 dhidi ya Azam na leo kuifunga Singida.